भारत के वायुसेनाध्यक्ष
भारत के वायुसेनाध्यक्ष भारतीय वायु सेना के प्रमुख और कमांडर हैं। इस पद को भारतीय वायु सेना के केबलों और संचार में सीएएस के रूप में नामंकित किया गया है, और हमेशा सर्वोच्च श्रेणी वाले वायु अधिकारी, एक एयर मार्शल मार्शल द्वारा ग्रहण किया जाता है। वर्तमान में एयर चीफ मार्शल विवेक राम चौधरी वायुसेनाध्यक्ष हैं जो राकेश कुमार सिंह भदौरिया के उत्तराधिकारी हैं जिन्होंने एयर चीफ मार्शल बीरेंद्र सिंह धनोआ की सेवानिवृत्ति के बाद 30 सितंबर 2019 को पदभार ग्रहण किया था।
राष्ट्रीय मीडिया केन्द्र (नयी दिल्ली)
राष्ट्रीय मीडिया केन्द्र, भारत की राजधानी नई दिल्ली की रायसीना रोड पर स्थित एक मीडिया केन्द्र है, जिसका उद्घाटन प्रधानमंत्री मनमोहन सिंह और संप्रग अध्यक्ष सोनिया गांधी ने 24 अगस्त 2013 को किया है। भारत के सूचना एवं प्रसारण मंत्रालय के अनुसार इस मीडिया केन्द्र को वाशिंगटन और टोक्यो जैसी विश्व की कुछ विकसित देशों की राजधानियों में स्थित मीडिया केन्द्रों की तर्ज पर तैयार किया गया है और इस परियोजना का उद्देश्य सरकार की नीतियों और कार्यक्रमों को लेकर सूचना का प्रसार और सुधार करना है। यह मीडिया केंद्र सूचना प्रसार के लिए आधुनिक प्रौद्योगिकी से लैस है। इस केन्द्र में पत्रकारों के लिए इंटरनेट की सुविधा है। साथ ही इलेक्ट्रॉनिक मीडिया के पत्रकारों के लिए समाचार बाहर भेजने की सुविधा भी है।